इस इलाके के ज्यादातर दुकानदारों ने मोबाइल पर ई-वॉलेट पेटीएम को डाउनलोड कर रखा है। कोचिंग मंडी में शिवा दीक्षित की अमन टी स्टाल नाम से दुकान है। शिवा के मुताबिक कोचिंग मंडी के ज्यादातर बच्चे अब पेटीएम से ही भुगतान कर रहे हैं। जनरल स्टोर चलाने वाले आशीष गुप्ता के मुताबिक छात्रों के दबाव के चलते उन्हें पीटीएम से जुड़ना पड़ा। अन्यथा उनके ग्राहक टूट जाते। वहीं स्टेशनरी शॉप चलाने वाले शिवम पाठक के मुताबिक पेटीएम से जुड़ने के बाद नोट बंदी का हवाला देकर उधार लेने वालों से भी पीछा छूटा है।